Diari Oficial de la Generalitat Valenciana


Sumari del DOGV 6035, del 15-06-2009 (2009/4345)

Judici verbal 1028/2007. Notificació de la sentència a Tiempo Holiday Resorts, SL.
----------------------------------------------------------------------------------

### Dades del document

Número de DOGV
:   6035

Data del DOGV
:   15-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4345


Data del document
:   04-06-2009

Organisme emissor
:   Jutjat de Primera Instància Número 1 de Picassent

Tipus de document
:   Edicte

Judici verbal 1028/2007. Notificació de la sentència a Tiempo Holiday Resorts, SL. [2009/4345]  
Judici verbal (desnonament per falta de pagament) 001028/2007  
Demandant: Patrimonial Vila Pascual, SA.  
Procuradora: Mercedes Martínez Gómez.  
Demandat: Tiempo Holidays Resorts, SL.  
Procurador:  
Jutge que la dicta: Ignacio Sánchez Morán.  
Lloc: Picassent (Valencia).  
Data: 28 d'abril de 2009.   
Antecedents de fet  
Primer. En este judici es va dictar sentència en data 5 de desembre de 2008, que ha estat notificada a la part demandant el dia 18 de desembre de 2008.  
Segon. En la resolució indicada es contenen els paràgrafs següents:  
Dispositiva: estime la demanda formulada per la representació processal de Romaguera Folch, SL, contra Alter Diseñ, SL, quan les parts són Patrimonial Vila Pascual, SA, contra Tiempo Holiday Resorts, SL.  
Tercer. El procurador senyor/a Martínez ha sol·licitat l'aclariment del sentit de la part transcrita de la resolució.  
Fonaments de dret  
Únic. L'article 214 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les resolucions judicials una vegada firmades, admet, això sí, la possibilitat d'aclarir algun concepte obscurs o a petició de part, sempre que tinga lloc dins del breu termini que indica el precepte.  
Part dispositiva  
S'aclareix la sentència de data 5 de desembre de 2008 en el sentit següent. Dispositiva: on diu: «estimar la demanda formulada per la representació processal de Romaguera Folch, SL, contra Alter Diseñ, SL», ha de dir : «estimar la demanda formulada per la representació processal de Patrimonial Vila Pascual, SA, contra Tiempo Holiday Resorts, SL.»  
Així ho acorda i firma sa senyoria. En done fe.  
Sentència  
Picassent, 5 de desembre de 2008   
Ignacio Sánchez Morán, jutge titular del Jutjat de Primera Instància i Instrucció número 1 de Picassent, he vist estes actuacions de judici verbal, registrades amb el número 1028 de l'any 2008, en exercici d'acció de desnonament per falta de pagament de la renda i altres quantitats assimilades, i reclamació de quantitat, instat per Patrimonial Vila Pascual, SA, representat per la procuradora senyora Martínez Gómez i assistit pel lletrat Javier Moreno Moya; contra l'entitat Tiempo Holiday Resorts, SL, en situació de rebel·lia processal.  
Antecedents de fet  
Primer. Pel torn de repartiment va correspondre a este Jutjat la demanda formulada, amb data 15 de novembre de 2007 per la representació processal de la part actora, on se sol·licitava que es dictara sentència que declarara que els demandats li devien la quantitat de 34.028,96 euros i se'ls condemnara a pagar esta quantitat, com també l'import de les rendes que venceren, més els interessos legals, i es declarara la resolució del contracte per falta de pagament i el desnonament, amb l'advertència que tindria lloc el llançament si no el desallotjava, amb condemna expressa en costes.  
Segon. Traslladar a la part demandada la demanda formulada contra esta, i amb la citació prèvia de totes les parts, es va indicar dia per a celebrar el judici verbal corresponent, al qual no va comparéixer el demandat, que va ser declarat en rebel·lia.  
Després que la part actora ratificara la demanda, esta va proposar els mitjans següents de prova: interrogatori del demandat i documental per reproduïda. Es van admetre tots els mitjans de prova proposats i les actuacions van quedar vistes per a sentència.  
Fonaments de dret  
Primer. La part actora exercita una acció de desnonament per falta de pagament de la renda i altres despeses a càrrec de l'arrendatària i reclamació de les quantitats degudes: 34.028,96 euros; com que la part demandada no va comparéixer a l'acte del judici, a pesar d'estar citada en la forma legal amb les advertències oportunes, esta va ser declarada en situació de rebel·lia processal.  
Plantejats així els termes del debat, la resolució del plet és clara.   
Segon. L'article 27.2.a de la Llei d'Arrendaments Urbans preveu com a causa de resolució del contracte d'arrendament a instàncies de l'arrendador, la falta de pagament de la renda o qualsevol de les quantitats el pagament que haja assumit l'arrendatari o que li corresponguen.  
Tenint per provat, pel que fa a la part demandada, la realitat de l'impagament de les rendes i despeses, segons es desprén de la documental de què s'acompanya l'escrit de demanda, sense que haja provat que hi haguera cap causa justa, i com que no s'ha acreditat el pagament de les quantitats reclamades, pertoca decretar la resolució del contracte d'arrendament, amb les conseqüències que deriven d'esta declaració, i que s'indiquen en la dispositiva, condemnant l'entitat demandada al pagament de les quantitats reclamades en la demanda, com també al pagament de les rendes i les quantitats assimilades produïdes amb posterioritat i durant la tramitació del procediment i que pugen a trenta-quatre mil vint-i-huit euros amb noranta-sis cèntims (34.028,96 euros) i les que es produïsquen amb posterioritat en concepte de rendes i quantitats assimilades fins al moment en què es produïsca el lliurament efectiu de la possessió, i la liquidació de les quals es farà en seu d'execució de sentència, si pertoca.  
Tercer. D'acord amb el que disposa l'article 394.1 de la Llei d'Enjudiciament Civil, la part demandada ha de ser condemnada a pagar les costes processals causades en este litigi, com que ha vist rebutjades totes les pretensions, en aplicació del criteri del venciment que preveu la citada norma.  
Vistos els preceptes legals citats, i la resta que hi són d'aplicació, en nom de sa majestat el rei.  
Dispositiva  
Estime la demanda formulada per la representació processal de Romaguera Folch, SL, contra Alter Diseñ, SL, i en conseqüència:  
1. Declare resolt el contracte d'arrendament per a ús distint d'habitatge, de data 30 de juliol de 2002, que lligava les parts sobre el local siti al polígon industrial pista de Silla-camí de Vereda, carrer en projecte, paral·lela a la pista de Silla, a Beniparrell.  
2. Condemne el demandat al desnonament i n'ordene el desallotjament de l'immoble esmentat amb l'obligació de deixar-lo lliure, expedit i a disposició de l'actor en el termini legal d'un mes des de la notificació d'esta sentència, amb l'advertència de ser-ne llançat a costa seua, si no ho efectua, i que si no retira en el termini dit els béns de la seua propietat estos es consideraran abandonats.  
3. Condemne el demandat a pagar a l'actor la quantitat reclamada de trenta-quatre mil vint-i-huit euros amb noranta-sis cèntims (34.028,96 euros) i les que es produïsquen amb posterioritat en concepte de rendes i quantitats assimilades fins al moment en què es produïsca el lliurament efectiu de la possessió, i la liquidació de les quals es farà en seu d'execució de sentència si pertoca.  
4. Condemne la part demandada al pagament de les costes processals causades.  
Notifiqueu esta resolució a les parts, i feu-los saber que no és ferma i que hi poden interposar un recurs d'apel·lació en contra, davant d'este Jutjat, en el termini dels cinc dies següents al de la seua notificació.  
Porteu l'original d'esta resolució al corresponent llibre de sentències d'este Jutjat, amb la deducció prèvia de la testimoniança per a incorporar-la a les actuacions.  
Així ho acorde, mane i firme.  
Publicació. Esta sentència ha sigut llegida i publicada, mentre sa senyoria estava celebrant audiència pública en el dia de hui, que és el de la data. En done fe.  
Picassent, 4 de juny de 2009.- El secretari: Benito Saez Vicente-Almazán.